Σύγχρονες Τεχνικές Μυοκαρδιακής Προστασίας
Creators: name: Μπιζοπούλου, Ζωή Νικόλαος
Publisher: name: Aristotle University of Thessaloniki
Year: 2019
Subjects: Προστασία του μυοκαρδίου
Καρδιοπληγία
Μίνι- καρδιοπληγία
Myocardial Protection
Cardioplegia
Microplegia

description: Η περιεγχειρητική βλάβη του μυοκαρδίου αποτελεί σημαντικό αίτιο νοσηρότητας και θνητότητας μετά από επεμβάσεις ανοιχτής καρδιάς. Η προστασία του μυοκαρδίου παραμένει ένα σημαντικό και πολυσυζητημένο θέμα στη καρδιοχειρουργική πρακτική. Στη βιβλιογραφία έχουν περιγράφει διάφορες τεχνικές προστασίας του μυοκαρδίου, ώστε αφενός να προστατευτεί το μυοκάρδιο από βλάβη και αφετέρου να διατηρηθεί το ενεργειακό του απόθεμα. H προστασία του μυοκαρδίου περιλαμβάνει όλα εκείνα τα απαραίτητα μέτρα που πρέπει να εφαρμοστούν πριν, κατά τη διάρκεια και μετά την καρδιοχειρουργική επέμβαση, τα οποία σκοπό έχουν τη διατήρηση της ακεραιότητας και λειτουργικότητας του μυοκαρδίου. Τεχνικές μυοκαρδιακής προστασίας αποτελούν η υποθερμία, ο ινιδισμός της καρδιάς, η χειρουργική σε πάλλουσα καρδιά, οι τεχνικές pre- και postconditioning αλλά και μέτρα προστασίας κατά την περίοδο επαναιμάτωσης του μυοκαρδίου. Η χορήγηση καρδιοπληγίας αποτελεί όμως τη σημαντικότερη και συχνότερα εφαρμοζόμενη στις μέρες μας τεχνική. Τα καρδιοπληγικά διαλύματα χωρίζονται σε δύο μεγάλες κατηγορίες: στην κρυσταλλική καρδιοπληγία και στην αιματική καρδιοπληγία. Μια από τις πιο σύγχρονες τεχνικές αποτελεί και η χρήση της μινι-καρδιοπληγίας. Η τεχνική αυτή περιορίζει δραστικά την αιμοαραίωση και θεωρείται ιδανική για τις επεμβάσεις που διενεργούνται με την ελάχιστα επεμβατική εξωσωματική κυκλοφορία. Παρά το αυξανόμενο ενδιαφέρον για τη μικρο-καρδιοπληγία, η χρήση της παραμένει περιορισμένη λόγω έλλειψης επαρκών στοιχείων που να επιβεβαιώνουν τα πλεονεκτήματά της. Συμπερασματικά, δεν υπάρχει ιδανικός τύπος μυοκαρδιακής προστασίας, δεν υπάρχει ιδανική χειρουργική επέμβαση, υπάρχουν όμως δεδομένα και τάσεις. Καλά αποτελέσματα μπορούν να επιτευχθούν με αρκετές από τις τεχνικές προστασίας του μυοκαρδίου που αναφέρονται στη βιβλιογραφία. Η μυοκαρδιακή προστασία πρέπει να προσαρμόζεται στην εξατομικευμένη παθολογία των ασθενών. Η ανάγκη για περεταίρω έρευνα στον τομέα της μυοκαρδιακής προστασίας κρίνεται απαραίτητη.
description: Perioperative myocardial damage is the main cause of morbidity and mortality after open heart surgery. Myocardial protection remains an important and much-discussed issue in cardiac surgery. Therefore, various techniques have been described to protect the myocardium from damage and to maintain its energy reserve. Myocardial protection includes all those necessary measures, that are designed to maintain the integrity and functionality of the myocardium and must be applied before, during and after cardiac surgery. Myocardial protection techniques are hypothermia, heart fibrillation, beating heart surgery, pre- and postconditioning techniques and protective measures during the reperfusion of myocardium. The administration of cardioplegia is the most important and most frequently applied technique today. In general, two types of cardioplegia are described: crystalloid cardioplegic solutions and blood cardioplegia. One of the most modern techniques is the use of mini-cardioplegia. This technique drastically reduces haemorrhage and is considered ideal for interventions performed with minimally invasive extracorporeal circulation. Despite of the growing interest in micro-cardioplegia, its use remains limited due to the lack of sufficient data to confirm its benefits. In conclusion, there is no ideal type of myocardial protection, there is no ideal surgery, but there are data and trends. Good results can be achieved with several myocardial protection techniques listed in the literature. Myocardial protection should be adapted to the individual pathology of the patients. The need to further research on myocardial protection is considered necessary.